Nokia

Nokia Corporation, o Nokia Oyj, conosesta pì senplegamente cofà Nokia, ła xe na multinasionałe finlandexa, produtora de strumentasion par tełecomunicasion. Ła ciapa el nome da ła omònema sità Nokia, inte ła cuała ła xe stada fondada inte el 1865. Ła sede sentrałe ła se cata a Espoo. Uncó ła multinasionałe ła xe costituia da do divixion: Nokia Technologies, che ła se òcupa de ła riserca e del desviłupo de nove tecnołoxie, prodoti da ełetrònega da consumo e liçense de brand e breveti, e Nokia Networks, che ła raprexenta el "core business" de l'axienda e ła se òcupa de software e servisi par infrastruture de rete. St'ùltemo setor el se divide in altri cuatro grupi de laoro: Reti Mòbili, che el ciapa drento el portfòlio prodoti ràdio de Nokia; Reti Fise, che ła tołe drento l'atività relativa de łe reti fise; Applications & Analytics, che ła se òcupa de le operasion relative al software e a l'atività de anàłexe dei dati de ła conpagnia; e Reti IP/Òteghe, che ła ciapa tute łe atività relative a IP Routing, Optical Transport e IP video e el portfolio Nokia IP partner e Packet Core. El połe èsar considarà cofà on logo axiendałe el Nokia tune, ła sèłebra sonaria par tełefono traesta dal Gran Vals de Francisco Tárrega. Inte el 2018, Nokia ła ga doparà sirca 103.000 parsone in pì de 100 stati, ła ga faxesto afari in pì de 130 stati e ła ga rejistrà on faturà ànuo de sirca € 23 miliardi. Se xe drio parlar de ła 415ª sosietà pì granda inte el mondo mixurada dal 2016. Ła sosietà ła ga oparà in vari setori inte i ùltemi 150 ani, divegnendo el pì grando fornidor mondiałe de tełefoni e tełefoni intełijenti. In pì ła ga contribuio in manjiera determenante inte el setor de ła tełefonia mòbiłe, vendo contribuio inte el desviłupo dei stàndar GSM, 3G, LTE e 5G. Notasion Altri projeti Wikimedia Commons el detien imàjini o altri file so Nokia el detien schemi gràfeghi so Linganbi foresti (cinezo, JA, FI, DE, inglezo, FR, ES) Sito ufisałenokia.com. Nokia (canale ufisałe)YouTube.